Sjednica Upravnog odbora Lokalne akcijske grupe Vuka – Dunav, održana je dana 29. travnja 2016. godine u 11.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 16. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 11.00 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Ivan Anušić, Općina Antunovac, p.p. Ivan Hampovčan
3. Krunoslav Ižaković, C.U.S. d.o.o. Antunovac, p.p. Ivan Hampovčan,
4. Zdenko Đerđ, HVIDR-a Antunovac,
5. Iva Tokić, Udruga mladih „Alfa“ Antunovac,
6. Damir Maričić, OPG Maričić,
7. Stipe Modrić, Udruga veterana vojne policije iz Domovinskog rata Osječko-baranjske županije, p.p. Ivana Blažević
8. Nataša Tramišak, fizička osoba, Ivanovac, Antunovac,
9. Ivan Žeravica, Općina Čepin,

Utvrđuje se da su valjanu punomoć za glasanje na sjednici Upravnog odbora dostavili Ivan Hampovčan, opunomoćenik C.U.S. d.o.o., Antunovac i Općine Antunovac, te Ivana Blažević, opunomoćenica Udruge veterana vojne policije iz Domovinskog rata Osječko-baranjske županije.

Za zapisničara je izabrana Ivana Blažević, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 15. SJEDNICE UPRAVNOG ODBORA,
2. ODLUKA O IZMJENAMA I DOPUNAMA PRAVILNIKA O SISTEMATIZACIJI RADNIH MJESTA I ZAPOŠLJAVANJU,
3. DONOŠENJE PRAVILNIKA O PROCEDURI I RASPISIVANJU NATJEČAJA ZA DODJELU SREDSTAVA PUTEM LOKALNE RAZVOJNE STRATEGIJE,
4. IZRADA LOKALNE RAZVOJNE STRATEGIJE LAG-A VUKA – DUNAV 2014.-2020.,
5. ODLUKA O PRIMANJU NOVIH ČLANOVA LAG-a,
6. ZAKLJUČAK O PRIHVAĆANJU OSTAVKE ČLANA IZ SASTAVA UPRAVNOG ODBORA LAG-a VUKA – DUNAV,
7. ODLUKA O SKLAPANJU UGOVORA O DJELU ZA IZRADI LOKALNE RAZVOJNE STRATEGIJE I PRIJAVE NA NATJEČAJ,
8. RAZNO.

Ad1.: USVAJANJE ZAPISNIKA S 15. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav dobili su Zapisnik sa 15. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 15. sjednice jednoglasno prihvaćen.

Ad2.: ODLUKA O IZMJENAMA I DOPUNAMA PRAVILNIKA O SISTEMATIZACIJI RADNIH MJESTA I ZAPOŠLJAVANJU

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a članovima Upravnog odbora pojašnjava da je do izmjene Pravilnika o sistematizaciji radnih mjesta i zapošljavanja došlo iz razloga što će zbog povećanja obujma posla i obaveza LAG imati potrebu za zapošljavanjem, te da je zbog obaveza koje nameće sama Strategija nužno napraviti iste.

Kako nije bilo komentara na ovu točku dnevnog reda, predsjednik Upravnog odbora daje točku na glasovanje i utvrđuje da je točka jednoglasno prihvaćena.

**Pravilnik o sistematizaciji radnih mjesta i zapošljavanju**

Ad3.: DONOŠENJE PRAVILNIKA O PROCEDURI I RASPISIVANJU NATJEČAJA ZA DODJELU SREDSTAVA PUTEM LOKALNE RAZVOJNE STRATEGIJE,

I ovu točku Dnevnog reda otvorio je Predsjednik Upravnog odbora, te je predao riječ Predsjednici LAG-a Nataši Tramišak.

Predsjednica LAG-a kratkom prezentacijom upoznaje članove Upravnog odbora sa sadržajem Pravilnika kojeg će se LAG pridržavati prilikom odabira projekata koje će financirati. Napominje da je cijeli Pravilnik usklađen s Programom ruralnog razvoja i da

Točka je dana na glasovanje i utvrđeno je da se jednoglasno usvaja.

**Pravilnik o proceduri i raspisivanju natječaja za dodjelu sredstava putem Lokalne razvojne strategije**

Ad4.: IZRADA LOKALNE RAZVOJNE STRATEGIJE LAG-A VUKA – DUNAV 2014.-2020.

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a.

Predsjednica LAG-a uputila je članove Odbora u tijek izrade Strategije. Napominje kako su vanjski suradnici za izradu Strategije, Ekonomski fakultet u Osijeku, svoj dio završili i da se sada dovršava dio koji je prema ugovoru dužan napraviti LAG Vuka – Dunav. Obavještava prisutne da je nacrt Strategije dostupan na mrežnim stranicama LAG-a i da je omogućeno komentiranje iste. Poziva sve da se aktivno uključe u komentiranje nacrta i tako aktivno sudjeluju u kreiranju Lokalne razvojne strategije.

Predsjednik Upravnog odbora daje prijedlog Strategije na glasovanje. Isti je jednoglasno prihvaćen.

**Odluka o prihvatu Lokalne razvojne strategije LAG-a Vuka – Dunav 2014.- 2020.**

Ad5.: ODLUKA O PRIMANJU NOVIH ČLANOVA LAG-a,

Predsjednik Upravnog odbora LAG-a navodi kako je zahtjev za članstvo u LAG-u Vuka – Dunav podnijela:

1. Agencija za održivi razvoj Općine Antunovac – RODA d.o.o. za gospodarski i ruralni razvoj i poticanje poduzetništva, Braće Radića 4, 31216 Antunovac, OIB: 96058196229

Prijedlog je dan na glasovanje i jednoglasno je prihvaćen.

**Odluka o primanju novih članova LAG-a.**

Ad6.: ZAKLJUČAK O PRIHVAĆANJU OSTAVKE ČLANA IZ SASTAVA UPRAVNOG ODBORA LAG-a VUKA – DUNAV

Predsjednik Upravnog odbora prepušta riječ Predsjednici LAG-a koja pojašnjava da je član Odbora, OPG Ivo Brzica, dao ostavku na mjesto člana Upravnog odbora iz razloga što je predstavnica, Snježana Brzica postala pomoćnica ministra turizma i stoga bi se mogla naći u sukobu interesa.

Predsjednica napominje da će na mjesto OPG-a Ivo Brzica svakako doći netko od već postojećih članova LAG-a iz gospodarskog sektora.

**Zaključak o prihvaćanju ostavke člana iz sastava upravnog odbora LAG-a Vuka – Dunav**

Ad7: ODLUKA O SKLAPANJU UGOVORA O DJELU ZA IZRADI LOKALNE RAZVOJNE STRATEGIJE I PRIJAVE NA NATJEČAJ

Predsjednik Upravnog odbora otvara i ovu točku dnevnog reda i prepušta riječ Predsjednici koja daje prijedlog Upravnom odboru da isti odobri sklapanje ugovor o djelu s njom za uslugu izrade Lokalne razvojne strategije i pripreme za prijavu na natječaj za Podmjeru 19.2.

Prijedlog je dan na glasanje, te jednoglasno prihvaćen.

**Odluka o sklapanju ugovora o djelu za izradi lokalne razvojne strategije i prijave na natječaj**

Ad8: RAZNO

Kako nije bilo dodatnih komentara i pitanja predsjednik Upravnog odbora LAG-a Marjan Tomas zatvara sjednicu u 12.00 sati.

URBROJ: UO/16-12

U Antunovcu, dana 29. travnja 2016.godine.

|  |  |
| --- | --- |
| Zapisničar  Ivana Blažević | Predsjednik Upravnog odbora  LAG-a Vuka - Dunav  Marjan Tomas |
|  |  |
|  |  |
|  |  |
| Ovjerovitelj zapisnika  Ivan Hampovčan | |